2023 1 16
LT
Europos Sąjungos oficialusis leidinys
C 15/43
2022 m. spalio 6 d. pareikštas ieškinys byloje RS / EIB (Byla T-624/22) (2023/C 15/56) Proceso kalba: anglų Šalys Ieškovas: RS, atstovaujamas advokato B. Maréchal Atsakovas: Europos investicijų bankas
Reikalavimai Ieškovas Bendrojo Teismo prašo: — Panaikinti i) Europos investicijų banko (toliau – EIB) nurodytos datos sprendimą „Terminuotos sutarties nekeitimas“, kuriuo atmetami ieškovo vardu pateikti argumentai dėl jo darbo sutarties keitimo, ii) EIB sprendimą, kuriuo ieškovas informuojamas, kad jo darbo santykiai su EIB baigsis nurodytą dieną, ir iii) EIB nurodytos datos sprendimą, kuriuo atmetamas ieškovo prašymas atlikti administracinį patikrinimą, kuriuo ginčijami: 1o) sprendimas nekeisti ieškovo darbo sutarties su EIB iš terminuotos į neterminuotą darbo sutartį ir 2o) EIB padaryti ieškovo pagrindinių teisių pažeidimai (toliau – ginčijami sprendimai); — nepatenkinus pirmojo reikalavimo, iš dalies pakeisti ginčijamus sprendimus; taip pat: — priteisti turtinės žalos, kurią ieškovas patyrė ar patirs dėl ginčijamų sprendimų nekeisti ieškovo darbo sutarties, atlyginimą, sudarantį 193 882,98 EUR, įskaitant negautą darbo užmokestį, sveikatos draudimo įmokų skirtumą ir kompensacijų dėl šeimos skirtumą, taip pat negautą pensiją; — priteisti 20 000 EUR žalos, susijusios su ieškovo privatumo ir duomenų apsaugos teisių, jo teisės į gerą administravimą, teisės į veiksmingą teisinę gynybą ir teisingą bylos nagrinėjimą pažeidimu, atlyginimą; — priteisti 20 000 EUR žalos atlyginimą dėl ieškovo patirtos moralinės žalos ir išgyvenimų; — priteisti kompensaciją už išlaidas, patirtas dėl EIB neteisėto elgesio, veiksmų ir neveikimo, kurias ieškovas preliminariai įvertino 20 000 EUR (įskaitant PVM) suma; — priteisti iš atsakovo šiame procese patirtas bylinėjimosi išlaidas, kurių preliminari suma yra 15 000 EUR.
Ieškinio pagrindai ir pagrindiniai argumentai Grįsdamas ieškinį ieškovas remiasi šiais pagrindais. 1.
Pirmasis ieškinio pagrindas grindžiamas tuo, kad tariamos priežastys dėl galimo sutarties nepakeitimo atsirado dėl objektyviai nustatyto ieškovo teisės į konfidencialumą, teisės į privatumą ir teisės į duomenų apsaugą pažeidimo. 2.
Antrasis ieškinio pagrindas grindžiamas interesų konfliktu ir procedūrų, per kurias priimti sprendimai, susiję su ieškovo darbo sutarties nepakeitimu ir dėl to pažeistomis ieškovo teisėmis į gynybą, šališkumu. 3.
Trečiasis ieškinio pagrindas grindžiamas pagrįstų motyvų trūkumu ir ginčijamų sprendimų nepakeisti ieškovo darbo sutarties su atsakovu bei su tuo susijusių ieškovo teisių pažeidimų neproporcingumu.